Die geskiedenis van die dorp kan teruggevoer word na die [[Slag van Gravelotte]] tydens die Frans-Pruisiese oorlog van (1870-1871). Dragonder Fritz Reuter het 'n gelofte afgelê dat indien hy die geveg sou oorleef hy 'n sendeling sal word. Hy oorleef die Slag en emigreer na die Transvaal waar hy die sendingstasie Medingen ongeveer 10km noord van [[Duiwelskloof]] gestig het. Later het hy 'n plaas daar naby gekoop en dit Gravelotte genoem, na aanleiding van die geveg.
Daar is baie mynbou aktiwiteite in die omgewing en distrik. [[Suid-Afrika]] se enigste smaragmyn is by Gravelotte geleë terwyl die Consolidated Murchinson Mine wat antimoon produseer daar naby is.